Mazurek, Milan, poslanec NR SR (2018-05-15):
Vážený pán predsedajúci, pán minister obrany, kolegyňa, kolegovia. Máme opäť na stole návrh zákona, teda návrh na vyslanie slovenských vojakov, 152 slovenských vojakov, tentokrát na rotujúcu prítomnosť do Poľska, Lotyšska, Estónska, Litvy, to znamená do štátov, ktoré priamo susedia s hranicami s Ruskou federáciou. Ja som si prezrel ten návrh na vyslanie slovenských vojakov, ktorý má, neviem, 6 či 7 strán, ako to zverejnilo ministerstvo obrany podpísané práve tu prítomným pánom Gajdošom, a dočítal som sa vlastne to, že Severoatlantická aliancia, ale aj Slovensko čelí hrozbám, čelí hrozbám, agresívnym hrozbám od rôznych agresívnych štátov, ale ani jeden jedinýkrát tam nebolo spomínané, akým hrozbám reálne čelí. Čo si mám o tom teda myslieť? Komu záleží na tom, aby Slovensko bolo ohrozené? Ktoré sú tie štáty, ktoré ohrozujú Slovenskú republiku? Severná Kórea, Irán, Sýria, nejaká africký štát? Kto je ten, pán minister, normálne to odpovedzte, povedzte to verejne, lebo vy sa tej odpovedi naozaj zdráhate, ale podľa môjho názoru je potrebné to povedať verejne. Kým je Slovenská republika a Severoatlantická aliancia podľa vás ohrozená? Lebo píšete o nejakých hrozbách. A keď posielate slovenských vojakov na hranice s Ruskou federáciou, ale tu pri predkladaní toho návrhu hovoríte o tom, že na tie hranice s Ruskou federáciou oni vlastne idú preto, aby bránili NATO pred akýmikoľvek hrozbami od akéhokoľvek agresora. Tak ešte raz sa vás opýtam, aby sme to mali vyjasnené, aby sme si boli jasní, za koho kope Slovenská – takzvaná – národná strana, z ktorej tu teraz asi nesedí ani jeden poslanec, aby sme vedeli jasne, akej hrozbe budú predchádzať slovenskí vojaci na ruských hraniciach. Aby sme vedeli, ktorý štát to je, a proti komu Slovenská národná strana posiela tých vojakov na tie hranice. Hovorí sa v tom návrhu o tom, že účelom Severoatlantickej aliancie je chrániť také krásne hodnoty. Viete, vy tie floskuly používate stále, stále pri každom jednom návrhu, pri každom jednom článku, pri každej jednej téme, ktorá sa dotýka Severoatlantickej aliancie, a to sú hodnoty ako sloboda jednotlivca, demokracia alebo ľudské práva. Tak mi potom odpovedzte, keď tak chránite slobodu jednotlivca, to znamená asi aj slobodu jednotlivých národných štátov, z akého dôvodu nemôže mať Rusko svojich vlastných vojakov na svojom vlastnom území? Prečo, ako to spomínali predrečníci zo slovenskej arabskej strany, je to, že majú Rusi svojich vlastných vojakov na svojom vlastnom území, chápané ako provokácia, ale to, že Američania posielajú svojich vojakov na úplne opačnú časť sveta, na hranice cudzieho štátu, o ktorom sa opakovane vyjadrujú ako o najhlavnejšom nepriateľovi, provokáciou nie je, práve naopak, je obranným aktom, aktom akejsi milosti s ohrozovanou Európou od toho agresora, ktorého nikto nikde nechce menovať. Ale čo bolo naj-, teda najsmiešnejšie v tom návrhu na vyslanie tých vojakov na ruské hranice, tak tam uvádzate, pán minister, že tých vojakov posielame, tých 152 slovenských vojakov posielame na ruské hranice v rámci akéhosi princípu odstrašenia. Ja sa snažím nesmiať, naozaj sa snažím nesmiať, keď si predstavím, ako tých 152 vojakov alebo celkovo tých 4-tisíc vojakov tej Severoatlantickej aliancie odstraší Ruskú federáciu od nejakého prípadného útoku. Za deň by o nich ani nikto už ani nikdy nepočul, keby to Rusi chceli. A vy si to sami dobre uvedomujete, sami to dobre viete a sami si uvedomujete, aké bezcieľne zbytočné mrhanie finančných prostriedkov slovenských daňových poplatníkov toto vyslanie slovenských vojakov vlastne je. Viete, že to nemá zmysel, že jediné, k čomu to prispeje, je rast geopolitického napätia, rast nenávisti, rast konfrontácie, narastanie tej hybridnej vojny, o ktorej tu hovoria častokrát práve tí spomínaní poslanci slovenskej arabskej strany, predovšetkým Dostál a Klus. Ale uvedomme si, že keď existuje akási hybridná vojna, tak v tej hybridnej vojne sú dve strany. To znamená, neexistuje len tá vami neustále ospevovaná a odhaľovaná ruská propaganda. Ale existuje aj propaganda aj z úplne opačnej strany, americká propaganda, ktorá sa snaží zakryť americké vojnové zločiny, ktorá sa snaží zakryť tie obrovské nehumánne činy, ktorých sa neustále Spojené štáty americké dopúšťajú, lebo keď hovoríme o tých hodnotách, ako je sloboda jednotlivca, demokracia či ľudské práva, poďme sa opýtať obyvateľov napríklad Iraku, aké hodnoty tam USA prišlo brániť a pod akou zámienkou. Poďme sa pýtať obyvateľov Líbye, aké hodnoty demokracie a ľudských práv im Spojené štáty americké ponúkli alebo priniesli. Pýtajme sa obyvateľov Sýrie, ktorí vo veľkom podporujú svojho rezidenta Bašára Asada, aké hodnoty demokracie, liberalizmu či ľudských práv, alebo aj nebodaj slobôd jednotlivca priniesli americké bombardéry, americká finančná a vojenská pomoc tým tzv. umierneným rebelom, ktorí sa vyznamenávajú hlavne tým, že svojim nepriateľom odrezávajú hlavy a páchajú rituálne islamistické vraždy. Kedysi sekulárny štát, kde v pokoji a mieri žili vedľa seba kresťania a moslimovia, sa snažíte za pomoci týchto Spojených štátov amerických premeniť na úplnú púšť, na vojnovú zónu, na miesto, kde bude vládnuť islamský radikalizmus, fanatizmus a nenávisť ku každému, kto nevyznáva zvrátené hodnoty proroka Mohameda. Toto sú tie hodnoty liberalizmu, demokracie slobôd jednotlivca, ktoré Severoatlantická aliancia prináša krajinám? A poďme sa pýtať Srbov, našich slovanských bratov, aké hodnoty, aké slobody im bombardovanie prinieslo. Poďme sa pýtať tých malých detí, 192 alebo 200, ktoré boli zavraždené americkými bombardérmi v civilných zónach, ktoré nemali nič spoločné s vojenským konfliktom. Aké hodnoty ľudských práv a demokracie im Severoatlantická aliancia priniesla bez mandátu OSN v rozpore s medzinárodným právom? Práve pán Klus opakovane hovorí o to, že Slovenská republika musí dbať na dodržiavanie medzinárodného práva. Ja súhlasím, veď Slovensko je strašne malý štát, nemá žiadnu vojenskú silu, žiadny potenciál ovplyvňovať geopolitické dianie a práve preto má len jednu jedinú možnosť, a to spoliehať sa na medzinárodné právo. Ale poďme, v poriadku, keď pod, medzinárodné právo porušuje Rusko, kritizujme ho, ale prečo sme ticho, alebo vláda, alebo tu prítomní poslanci SaS, prečo sú ticho, keď je medzinárodné právo sústavne, ale naozaj sústavne porušované zo strany toho dobrého, priateľského, mierumilovne naladeného Západu, predovšetkým Spojených štátoch amerických, no ako som tu už spomínal, dnes najväčšieho porušovateľa medzinárodného práva široko-ďaleko – Izraela, veď tí si bombardujú, koho chcú, kde chcú, na akomkoľvek inom cudzom území lietajú rakety, posielajú lietadlá, proste vraždia si ľudí a celý svet sa na to ticho pozerá a akákoľvek kritika izraelskej vlády aj v tomto pléne zo strany pána predsedu Národnej rady zo Slovenskej – takzvane – národnej strany trestaná pokutou 1 000 eur. To znamená, že keď my otvorene povieme, že štát, ktorý zabije 50 ľudí na svojom vlastnom území len preto, že sa rozhodli protestovať proti vyhláseniu Donalda Trumpa a proti presunutiu americkej ambasády z Tel Avivu do Jeruzalema, tak my sme tí antisemiti, lebo my s tým nesúhlasíme. To máme vážne podporovať vraždenie nevinných ľudí len preto, aby sme neboli nálepkovaní nálepkou antisemiti? To máme vážne sledovať, ako Izrael sústavne porušuje všetky hodnoty, na ktorých majú údajne aj tá Európska únia, aj NATO, a byť ticho, byť ticho a prizerať sa tomuto neľudskému besneniu a vraždeniu, tejto genocíde na Palestíncoch, ktorú Izrael pácha? Toto sú témy, ktorým by sme sa asi mali venovať radšej ako nejaká Ruská federácia, ktorá tu údajne niekoho ohrozuje. Pán Klus tu hovoril, že my nekriticky vnímame ruského prezidenta Vladimíra Putina a že by si rád vypočul kritiku z našich radov na pána Putina. Už tu bola spomínaná, už je možno, dúfam, spokojný, pretože ako spomínal predseda strany Marian Kotleba, Vladimír Putin na tej vojenskej prehliadke tohto roku sedel pekne vedľa predsedu vlády Izraeula, Izraela Benjamina Netanjahua, ktorý je známy svojou otvorene rasistickou a genocídnou politikou voči Palestíncom a neznášanlivosťou a diktátom, ktorý sa snaží vnútiť celému svetu. Ja otvorene hovorím, že sa mi nepáči, že v Rusku ubúda Rusov, pribúda tam všelijakých imigrantov a celá v podstate Ázia sa sťahuje do Ruska, a že Putin všade možne otvára mešity a správa sa priateľsky k islamistom, a práve preto je Rusko dosť významne zastúpené na mape teroristických útokov v Ázii, ale aj v Európe. To znamená, otvorene kritizujeme Vladimíra Putina za tieto snahy, ale čo sa týka zahraničnej politiky, tak naozaj otvorene si povedzme, férovo, Rusko je v tomto prípade v defenzíve a bráni sa neustále rozpínajúcej sa agresívnej politike NATO. A to nemusím hovoriť nejaké špeciálne veľké vzletné frázy. Veď sa len pozrime na tú mapu a sledujme v priebehu rokov, ako sa NATO rozrastalo a ako sa neustále približovalo k ruským hraniciam, ako NATO rozmiestňovalo svoje jednotky, ako Američania neustále posilňovali svoju vojenskú prítomnosť v Európe a snažili sa zastrašiť toho akože ruského medveďa niekde ďaleko do tých východných stepí, aby sa asi mohli potom podeliť o to nerastné bohatstvo v Ruskej federácii. Veď poznáme tie hlasy z tej americkej vrcholovej politiky, že Rusko má príliš veľké územia, tým pádom disponuje príliš veľkými nerastnými zdrojmi a to je neférové vo svete, keď jeden národ disponuje takými veľkými nerastnými zdrojmi, že o to by sa mali podeliť. A toto je asi celý ten princíp ten princíp toho, prečo sa neustále na Rusko útočí a prečo sa neustále podporuje táto agresia. A stále opakujem dookola, aj pán minister obrany by si to mohol uvedomiť, aj tu títo saskári, OĽANO a každý, kto podporuje túto agresivitu, v poriadku, ale choďte príkladom. Ak chcem niečo robiť, ak chcem niečo tvrdiť a chcem niečo presadzovať, idem príkladom. To znamená, pán Klus, môžete sa pekne usmievať, oblečte si uniformu a poďte pekne na tie hranice s tými vojakmi a ukážte, že to myslíte vážne. Naozaj podporte svoje slová jasnými činmi, ktoré dokážu, že nie ste len taký tárajko z parlamentu a nie ste hrdina len na univerzite, ale že ste ochotný svoje slová podporiť činmi. Lebo ja tu, ja tu ani Ľudová strana Naše Slovensko do vojny neštveme, my nevyzývame k otvorenému konfliktu, my nevyzývame do vojny, my nechceme posielať vojakov niekde na cudzie hranice štátu, ktorý nám nič neurobil, to chcete vy. A opakujem, medzi Ruskom a Sovietskym zväzom je rozdiel, len vy to jednoducho nechápete. Najlepšie na tom bolo, že ešte minulý rok sa tu hovorilo o nejakom vojenskom cvičení na ruských hraniciach a že v rámci aliancie NATO a toho, že chceme dokázať, že sme tí dobrí spojenci a že si plníme svoje záväzky, tak potrebujeme poslať svojich vojakov a potrebujeme sa zúčastniť toho cvičenia. Už vtedy sme hovorili, že to nie je žiadne vojenské cvičenie, ale jasná provokácia, ktorá prerastie do trvalého pôsobenia slovenských vojakov na týchto ruských hraniciach. A tu máme dôkaz, neprešiel ani rok a pán minister Gajdoš na základe tých tlakov, ktorým čelí, musel predložiť do Národnej rady opätovne návrh na vyslanie a už to tam je trvalo. A toto je zase len krok. Čo nás čaká, pán Gajdoš, o rok, povedzte nám to dopredu, aby sme to vedeli, 300 vojakov, 500 vojakov, tisíc vojakov? My to chceme vedieť jednoducho, aby sme už teraz mohli jasne rátať s tým, čo má NATO v pláne, aké veci reálne chce robiť. No a na záver môjho prejavu si dovolím podať taký jeden návrh, keď už musíme plniť tie záväzky vyplývajúce zo Severoatlantickej aliancie, z nášho členstva, za to, ako veľmi nás Američania bránia, za to, akú veľkú istotu máme v otázkach bezpečnosti nášho štátu, v poriadku. Ak to musíme plniť, tak to plňme. Máme poslať nejaký prápor, v poriadku, pošlime. Môže tam ísť prápor pod velením pána generála Gajdoša za účasti kapitána Danka, zoberiete si 15 poslancov Slovenskej – takzvane – národnej strany do tohto práporu, pozbierate nejakých okresných, krajských funkcionárov, zoberiete Dostála, Klusa, máte taký fantastický prápor, že keď už sa tohto Rusi nezľaknú, tak už potom neviem. A keď sa nezľaknú, tak sa, tak sa začnú tak veľmi smiať, že im príde naozaj ľúto na to Slovensko zaútočiť. Ďakujem.